Komisijos direktyva 2001/8/EB
2001 m. vasario 8 d.
pakeičianti Tarybos direktyvos 92/109/EEB dėl tam tikrų medžiagų, naudojamų neteisėtai narkotinių ir psichotropinių medžiagų gamybai, gamybos ir pateikimo į rinką I priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 14 d. Tarybos direktyvą 92/109/EEB dėl tam tikrų medžiagų, naudojamų neteisėtai narkotinių ir psichotropinių medžiagų gamybai, gamybos ir pateikimo į rinką [1] su paskutiniais pakeitimais, padarytais Komisijos direktyva 93/46/EEB [2], ypač į jos 10 straipsnio 3 dalį,
kadangi:
(1) Būtina, kad įsigaliotų 2000 m. kovo mėn. Jungtinių Tautų Narkotinių medžiagų komisijos sprendimas dėl norefedrino įraukimo į 1988 m. JT konvencijos priedo I lentelę.
(2) Siekiant suderinti, būtina iš dalies pakeisti pagrindinės direktyvos I priedo 1 kategoriją.
(3) Įtraukus minėtą medžiagą bus pratęstas tos direktyvos derinimas su 1990 m. gruodžio 13 d. Tarybos reglamentu (EEB) Nr. 3677/90, nustatančiu priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai [3], kurį įgyvendino ir paskutinį kartą iš dalies pakeitė Komisijos reglamentas (EEB) Nr. 3769/92 [4].
(4) Šiame reglamente numatytos priemonės atitinka Reglamento (EEB) Nr. 3677/90 10 straipsniu įsteigto komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 92/109/EEB I priedas pakeičiamas šios direktyvos priedu.
2 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 2001 m. kovo 1 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva įsigalioja 20 dieną po jos paskelbimo Europos Bendrijų oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 2001 m. vasario 8 d.